"Setswana Puo ya Gae (HL)/P3 7 DBE/Ngwanaitseele 2021 NSC – Kaedi ya go tshwaya  A tlhagise mofuta wa lenyalo.  A tlhagise dintlha tse di amang batlamoletlong mabapi le melao le melawana ya COVIL-19.  Tlhagiso ya dilo tse motlhatlhojwa a lebeletsweng go di tlhokomela jaaka: - Diaparo tsa lenyalo - Mokgabiso wa lefelo la lenyalo - Dijanaga tse di tsamaisang banyadi. - Dijo tse di tlaa bong di jewa. - Bafelegetsi, ba bogwe/bogadi, masika le ditsala. [50]  Bokhutlo e nne jo bo sobokanyang maitlhomo e bile bo kgotsofatsa. 1.4 Tlhamo e e sa tseyeng letlhakore Mo tlhamong e, motlhatlhojwa o tlisa tekatekanyo mo matlhakoreng otlhe a dingangisano. O leba matlhakore otlhe a setlhogo a bo a tlhagisa dintlha tsa thulano a sa tseye letlhakore. Motlhatlhojwa a ka tlhagisa ntlhakemo ya gagwe, mme go na le tekatekanyo ya dintlha tse di emelelang setlhogo le tse di leng kgatlhanong le sona e bile di sekasekiwa mo tsamaong ya kwalo ya tlhamo. Sekao sa setlhogo: A go fepiwa ga barutwana kwa dikolong go botlhokwa? Dintlha tse di latelang di tshwanetswe go elwa tlhoko fa go tshwaiwa tlhamo e e sa tseyeng letlhakore:  Tlhamo e tlhagise matlhakore a le mabedi, mme dikakanyo di tlhagisiwa ka kgatelelo e kgolo. Go dirisiwe mefuta e e farologaneng ya didiriswa tsa puo le dithekeniki tsa tirisopuo.  Tlhagisa dikakanyo sentle e bile o di tshegetse  Dira gore go dumelanwe le wena gape o se ineele bonolo.  Puo e tsose maikutlo, mme motlhatlhojwa a se ka a tlhoka maitseo.  Popego e rulagane ka kelotlhoko le ka tlhomamo e lebeletse kemo ya botlhe.  Tlhagiso e nne e e tswileng diatla go supa tlhaloganyo e e utlwalang.  Bokhutlo bo tshwanetse go tlhagisa kakanyo e e tlhomameng, e e tlhaloganyegang, mme e pateletse mmuisi go dumalana le e e tlhagisitsweng.  Tlhamo ya mofuta o, e kwalwe ka pakajaanong. Se se lebeletsweng mo batlhatlhojweng:  A kwale ka ga setlhogo se a itlhophetseng sona.  A tlhalose setlhogo.  A tlhagise dintlha tse di supang matlhakore a mabedi ka go fepiwa ga barutwana kwa dikolong.  A tlhagise matlhakore a mabedi mabapi le maikutlo a gagwe ka thulaganyo e.  A sobokanye dintlha le go supa kemo ya gagwe kwa bokhutlong.  Bokhutlo e nne jo bo kgodisang. [50] Kwalololo e ileditswe Phetla"